Source: http://docplayer.fi/31232460-Mt640-parantaminen-vuonteensalmen-sillan-kohdalla-laukaa.html
Timestamp: 2020-05-25 15:30:59+00:00
Document Index: 8949271

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

MT640 parantaminen Vuonteensalmen sillan kohdalla, Laukaa - PDF Free Download
Download "MT640 parantaminen Vuonteensalmen sillan kohdalla, Laukaa"
1 MT640 parantaminen Vuonteensalmen sillan kohdalla, Laukaa Liito-orava- ja viitasammakkoselvitys Heikki Holmén
2 2 (9) MT640 parantaminen Vuonteensalmen sillan kohdalla, Laukaa SISÄLTÖ 1 JOHDANTO AINEISTO JA MENETELMÄT TULOKSET Liito-orava viitasammakko JOHTOPÄÄTÖKSET... 8
3 MT640 parantaminen Vuonteensalmen sillan kohdalla, Laukaa (9) 1 Johdanto Keski-Suomen Elinkeino-, liikenne- ja ympäristökeskus on tilannut Sito Oy:ltä Laukaan Vuonteensalmen alueen liito-orava (Pteromys volans)- ja viitasammakkoselvitykset (Rana arvalis). Selvitysalue käsittää nykyisen sillan läheisyyteen sijoittuvat ranta-alueet (Kuva 1). Selvitykset keskitettiin Vuonteensalmen etelä-/kaakkoisrannalle, Laukaan vankilalle sekä sillan pohjoispuolelle sijoittuvan pellon ranta-alueille. Vuonteensalmen pohjois-/luoteispuolelle sijoittuu asuinrakennusten piha-alueita, joille ei selvityksen maastotöitä ollut mahdollista ulottaa. Selvityksen on laatinut MMM (metsäekologi) Heikki Holmén Sito Oy:stä. Kuva 1. Viitteellinen selvitysalue. Liito-orava ja viitasammakko ovat luonnonsuojelulain nojalla rauhoitettuja lajeja. Liito-orava on EU:n luontodirektiivin liitteen IV ja II laji ja viitasammakko liitteen IV laji (92/43/EEC). Liito-orava on luokiteltu valtakunnallisesti silmälläpidettäväksi (NT = Near Threatened) (Liukko ym. 2015) ja viitasammakko elinvoimaiseksi (LC = Least Concern) (Rassi ym. 2010). Luonnonsuojelulain ja luontodirektiivin mukaan lajin lisääntymis- ja levähdyspaikkojen hävittäminen ja heikentäminen on kiellettyä. Kieltoon voidaan hakea poikkeuslupaa alueelliselta ELYkeskukselta. Poikkeusluvan myöntämisen edellytyksenä on, että lajin suotuisa suojelutaso ei heikkene, hankkeella ei ole muuta toteuttamisvaihtoehtoa ja hanke on yhteiskunnan edun mukainen. 2 Aineisto ja menetelmät Selvitystä varten hankittiin tiedot ympäristöhallinnon ylläpitämästä uhanalaisten lajien rekisteristä (Keski-Suomen ELY 2016). Lisäksi lähtöaineistona käytettiin maanmittauslaitoksen kartta- ja ilma-kuva-aineistoja. Selvitysten maastotyöt tehtiin Vuonteensalmen etelä-/kaakkoispuolen ranta-alueet kuljettiin läpi jalkaisin, salmen pohjois-/luoteispuolen ranta-alueet kartoitettiin silta- ja tiealueelta käsin.
4 4 (9) MT640 parantaminen Vuonteensalmen sillan kohdalla, Laukaa 3 Tulokset 3.1 Liito-orava Maastokäynnillä etsittiin liito-oravan ulostekasoja pesäpuiksi soveltuvien puiden juurilta. Liito-oravan asutut ja lajille soveltuvat ympäristöt ovat menetelmällä havaittavissa luotettavasti. Sen sijaan lajin ravinnonhankintaan ja liikkumiseen käyttämiltä alueilta ei välttämättä löydetä merkkejä, kun kyseessä on lajin satunnaisesti käyttämä ympäristö. Oleellisinta on kuitenkin havaita lajin keskeiset elinympäristöt, joita lajin yksilöt käyttävät pesintään ja ruokailuun. Nämä voidaan selvittää varsin luotettavasti esitetyllä menetelmällä. Selvitys antaa tiedon selvitysajankohtana olleesta tilanteesta liito-oravan esiintymisen suhteen. Viitasammakon esiintyminen kartoitettiin kuuntelemalla lajin koiraiden kutuääntelyä kello välisenä aikana. Lajin esiintyminen on selvitettävissä luotettavasti edellä mainitulla menetelmällä. Soitimen ollessa kiivaimmillaan kutuääntelyä voidaan havaita kaikkina vuorokaudenaikoina, ääntelyn ollessa kuitenkin voimakkainta auringonlaskun jälkeen. Ääntelevien koiraiden lisäksi kutupaikoilla on naaraita ja todennäköisesti myös ääntelemättömiä nuoria koiraita. Laukaan vankilan ranta-alueelle sijoittuu liito-oravalle soveltuvaa elinympäristöä (Kuva 3). Selvityksen yhteydessä vankilan ranta-alueilta havaittiin liito-oravan ulostekasoja yhteensä 17 puun juurilta, joista mahdollisiksi pesäpuiksi arvioitiin neljä (Taulukko 1, Kuva 2). Alueelta oli myös aiemmin tunnettu liito-oravahavainto vuodelta 2014 (Keski-Suomen ELY-keskus). Muualle selvitysalueelle ei sijoitu lajille soveltuvaa elinympäristöä, eikä lajin esiintymisestä havaittu merkkejä asutun reviirin ulkopuolelta. Ekologisella maisematasolla tarkasteltuna asuttu reviiri on melko eristäytynyt. Pääasiallisen kulun/dispersaation arvioidaan tapahtuvan vankilan piha-alueiden läpi idän suuntaan. Lajin on myös mahdollista liikkua pohjoisen suuntaan peltoalueiden rantapuustoa pitkin. Taulukko 1. Maastokäynnin yhteydessä tehdyt liito-oravahavainnot. Numero Ulosteiden Puulaji Mahdollinen Lisätietoja määrä pesäpuu 1 Muutamia Kuusi Järeä, suurikoinen puu 2 Muutamia Makedoniamänty Järeä, suurikoinen puu 3 Kymmeniä Koivu X Suurikoinen puu, risupesä? 4 Muutamia Kuusi 5 Muutamia Kuusi Vieressä raita, jossa telkän pönttö 6 Kymmeniä Kuusi X Hyvin järeä 7 Muutamia Kuusi Hyvin järeä 8 Muutamia Kuusi 9 Kymmeniä Kuusi X 10 Kymmeniä Kuusi Suurikoinen puu 11 Kymmeniä Kuusi Tuoreita papanoita, ravintovarasto? 12 Kymmeniä Kuusi X 13 Muutamia Kuusi 14 Muutamia Kuusi 15 Muutamia Kuusi 16 Muutamia Kuusi 17 Muutamia Kuusi
5 MT640 parantaminen Vuonteensalmen sillan kohdalla, Laukaa (9) Kuva 2. Maastotöiden yhteydessä tehdyt liito-oravahavainnot. Kuva 3. Liito-oravalle soveltuvaa elinympäristöä Laukaan vankilan ranta-alueella.
6 6 (9) MT640 parantaminen Vuonteensalmen sillan kohdalla, Laukaa 3.2 viitasammakko Vuonteensalmen etelä-/kaakkoisrannalle, nykyisen sillan molemmin puolin sijoittuu viitasammakolle soveltuvaa elinympäristöä (Kuva 4, Kuva 5, Kuva 6). Sillan pohjoispuolelle lajille soveltuva elinympäristö sijoittuu noin 100 metrin etäisyydelle sillasta ja eteläpuolelle sen välittömään läheisyyteen. Maastokäynnin yhteydessä sillan pohjoispuoliselta ja eteläpuoliselta alueelta havaittiin viitasammakkokoiraiden kutuääntelyä. Pohjoispuoliselta alueelta äänessä oli arviolta satoja yksilöitä ja eteläpuolella muutama yksilö. Kuva 4. Viitasammakkoalueiden sijoittuminen Vuonteensalmen alueelle.
7 MT640 parantaminen Vuonteensalmen sillan kohdalla, Laukaa 7 (9) Kuva 5. Viitasammakolle soveltuvaa /kaakkoisrannalla, sillan pohjoispuolella. elinympäristöä Vuonteensalmen etelä- Kuva 6. Viitasammakolle soveltuvaa /kaakkoisrannalla, sillan eteläpuolella. elinympäristöä Vuonteensalmen etelä- Vuonteensalmen pohjois-/luoteispuolelle ei sijoitu lajille soveltuvaa elinympäristöä, eikä sieltä maastokäynnin yhteydessä havaittu koiraiden kutuääntelyä.
8 8 (9) MT640 parantaminen Vuonteensalmen sillan kohdalla, Laukaa 4 Johtopäätökset Vuonteensalmen etelä-/kaakkoispuolelle sijoittuu liito-oravan asuttama reviiri sekä viitasammakon lisääntymisalueita. Liito-oravan asuttama reviiri sijoittuu Nykyisen sillan eteläpuolelle, Laukaan vankilan rantametsään. Reviirin pääkulkuyhteyden arvioidaan suuntautuvan vankilan piha-alueen kautta itään. Viitasammakon lisääntymisalueet sijoittuvat sillan pohjoispuolella noin 100 metrin etäisyydelle siitä ja eteläpuolella sen välittömään läheisyyteen. Sillan pohjoispuolelta havaittiin äänessä satoja viitasammakkokoiraita ja eteläpuolelta muutama yksilö. Pohjoispuolelle sijoittuva elinympäristö on pinta-alaltaan huomattavasti eteläpuolen ympäristöä suurempi ja silmämääräisesti arvioituna lajille otollisempi. Näin ollen sillan pohjoispuolelle sijoittuva ympäristö arvioidaan lajin paikallispopulaation kannalta eteläpuolelle sijoittuvaa ympäristöä oleellisemmaksi. Luonnonsuojelulain ja luontodirektiivin mukaan lajien lisääntymis- ja levähdyspaikkojen hävittäminen ja heikentäminen on kiellettyä. Kieltoon voidaan hakea poikkeuslupaa alueelliselta ELY-keskukselta. Poikkeusluvan myöntämisen edellytyksenä on, että lajin suotuisa suojelutaso ei heikkene, hankkeella ei ole muuta toteuttamisvaihtoehtoa ja hanke on yhteiskunnan edun mukainen.
9 MT640 parantaminen Vuonteensalmen sillan kohdalla, Laukaa (9) 5 Lähdeluettelo Keski-Suomen ELY-keskus Uhanalaisrekisteriote. Liukko, U.-M., Henttonen, H., Hanski, I., K., Kauhala, K., Kojola, I., Kyheröinen, E.-M., Pitkänen, J Suomen nisäkkäiden uhanalaisuus Ympäristöministeriö. Luonnonsuojelulaki /1096 Rassi, P., Hyvärinen, E., Juslen, A. & Mannerkoski, I. (toim.) Suomen lajien uhanalaisuus, punainen kirja Ympäristöministeriö & Suomen ympäristökeskus. Helsinki. 92/43/EEC: Neuvoston direktiivi; luonnonvaraisten elinympäristöjen ja luonnonvaraisten eläinten ja kasvien suojelusta; EYVL 1992 L 206
Vuonteensalmen sillan yleiskaavan muutos Leppävesi-järven rantayleiskaava Kanavareitin rantaosayleiskaava, osa-alue III Torronselkä
LIITE 1 Osallistumis- ja arviointisuunnitelma Laukaan kunta Vuonteensalmen sillan yleiskaavan muutos Leppävesi-järven rantayleiskaava Kanavareitin rantaosayleiskaava, osa-alue III Torronselkä 28.9.2016